b'\n_START_ARTICLE_\nBalto \xe2\x80\x93 pako yli suuren veden\n_START_SECTION_\nJuoni\n_START_PARAGRAPH_\nElokuva kertoo Balton ja Jennan tytt\xc3\xa4rest\xc3\xa4 Aleusta, joka tahtoo olla koira. Aleu ei tied\xc3\xa4 olevansa puoleksi susi. Elokuvan alussa Balto n\xc3\xa4kee outoa unta ja her\xc3\xa4\xc3\xa4, kun Boris-hanhi heitt\xc3\xa4\xc3\xa4 t\xc3\xa4m\xc3\xa4n kasvoille vett\xc3\xa4. Kaksikko l\xc3\xa4hte\xc3\xa4\xc3\xa4 katsomaan Jennaa, joka odottaa Balton pentuja. Kaupungilla er\xc3\xa4s pieni ihmisten lemmikkikoira juoksee Baltoa ja Borista vastaan ja kertoo Jennan synnytt\xc3\xa4neen pennut. Balto rient\xc3\xa4\xc3\xa4 katsomaan pentuja Jennan luokse ja huomaa, ett\xc3\xa4 er\xc3\xa4s naaraspentu on ihan h\xc3\xa4nen n\xc3\xa4k\xc3\xb6isens\xc3\xa4. T\xc3\xa4m\xc3\xa4 kuitenkin johtaa siihen, ett\xc3\xa4 kukaan kyl\xc3\xa4n ihmisist\xc3\xa4 ei halua Aleuta. Aleu j\xc3\xa4\xc3\xa4 asumaan Balton luokse. Kerran Aleu kohtaa mets\xc3\xa4st\xc3\xa4j\xc3\xa4n ja juoksee luottavaisesti t\xc3\xa4t\xc3\xa4 kohti. Mets\xc3\xa4st\xc3\xa4j\xc3\xa4 yritt\xc3\xa4\xc3\xa4 kuitenkin ampua sudeksi luulleen Aleun, mutta Balto hy\xc3\xb6kk\xc3\xa4\xc3\xa4 mets\xc3\xa4st\xc3\xa4j\xc3\xa4n kimppuun. Samaisena iltana Balton on pakko kertoa, ett\xc3\xa4 Aleu on puoleksi susi. T\xc3\xa4m\xc3\xa4n kuullessaan Aleu raivostuu ja karkaa. Seuraavana aamuna Balto l\xc3\xa4htee t\xc3\xa4m\xc3\xa4n per\xc3\xa4\xc3\xa4n. Matkalla Balto tapaa monia toteemiel\xc3\xa4imi\xc3\xa4, mm. kettunaaraan, jonka Balto auttaa mets\xc3\xa4st\xc3\xa4j\xc3\xa4n ansasta sek\xc3\xa4 ahmoja. Aleu tapaa suuren karhun, joka k\xc3\xa4y Aleun kimppuun. Balto kuitenkin pelastaa t\xc3\xa4m\xc3\xa4n. Is\xc3\xa4 ja tyt\xc3\xa4r l\xc3\xb6yt\xc3\xa4v\xc3\xa4t l\xc3\xa4helt\xc3\xa4 merta susilauman, jonka alfa, vanha valkoinen susiuros nimelt\xc3\xa4 Nava, toivottaa n\xc3\xa4m\xc3\xa4 tervetulleeksi. Kaikki eiv\xc3\xa4t kuitenkaan ota vieraita avosylin vastaan.'